Արման Ադամյան

Արման Ազատի Ադամյան (), ռուսաստանցի հայազգի ձյուդոիստ, 2023 թվականի աշխարհի չեմպիոն, 2019 թվականի Եվրոպայի չեմպիոն և 2019 թվականի Եվրոպական խաղերի հաղթող։ Ռուսաստանի միջազգային կարգի սպորտի վարպետ։

Կարիերա 
Արման Ադամյանը ծնվել է 1997 թվականի փետրվարի 14-ին Գեղարքունիքի մարզի Նորատուս գյուղում, ծագումով հայ է։

Վոլգոգրադի ձյուդոյի դպրոցի սան է, մարզվել է Վլադիմիր Լիզենկոյի ղեկավարությամբ, այժմ նրա մարզիչը Սերգեյ Սիդորովն է։ Ունի հաղթանակներ Ռուսաստանի պատանեկան առաջնություններում։

2017 թվականին Զագրեբում կայացած աշխարհի պատանեկան առաջնությունում Ադամյանը նվաճել է արծաթե մեդալ։ Նա արծաթ է նվաճել նաև Անթալիայում 2018 թվականին կայացած Գրան պրի մրցաշարում։ Երիտասարդների Եվրոպայի 2018 թվականի առաջնության հաղթող է։

2019 թվականին Մինսկում կայացած Եվրոպայի միացյալ առաջնությունում և Եվրոպական խաղերում Արմանը հաղթել է մինչև 100 կգ քաշային կարգում՝ առաջին անգամ դառնալով Եվրոպայի չեմպիոն և Խաղերի հաղթող։ Այդ նվաճումից հետո նա հաղթել է Եկատերինբուրգում անցկացված «Մեծ սաղավարտի» Գրան պրի մրցաշարում։ Նույն թվականին նա լրացրել է «Ռուսաստանի միջազգային կարգի սպորտի վարպետի» նորմատիվը։

2020 թվականին Փարիզում անցկացված «Մեծ սաղավարտի» Գրան պրիում Ադամյանը զբաղեցրել է 2-րդ տեղը, ինչպես նաև դարձել է Բուդապեշտի «Մեծ սաղավարտի» Գրան պրիի փոխչեմպիոն։

2020 թվականի նոյեմբերին Պրահայում կայացած Եվրոպայի առաջնությունում Արմանը արծաթե մեդալ է նվաճել մինչև 100 կգ քաշային կարգում։ Եզրափակիչ գոտեմարտում նա պարտվել է իսրայելցի մարզիկ Պետեր Պալչիկին։

Խորվաթիայի Գրան պրի մրցաշարի հաղթող (2021), «Աբու Դաբիի Մեծ սաղավարտի» Գրան պրիի համաշխարհային շարքի հաղթող (2021), «Փարիզի Մեծ սաղավարտի» Գրան պրի մրցաշարի հաղթող (2021)։

2021 թվականին Ադամյանը համաշխարհային դասակարգումն ավարտել է 1-ին տեղում և 100 կգ քաշային կարգում լավագույն ձյուդոիստն էր։

2022 թվականին Ադամյանը հեռացել է Վոլգոգրադից և սկսել ներկայացնել Սանկտ Պետերբուրգը։

2023 թվականին Դոհայում կայացած աշխարհի առաջնությունում ոսկե մեդալ է նվաճել մինչև 100 կգ քաշային կարգում՝ եզրափակիչ գոտեմարտում հաղթելով օլիմպիական կրկնակի չեմպիոն չեխ Լուկաշ Կրպալեկին։

Մարզական նվաճումներ 

 Աշխարհի առաջնություն 2023 (մինչև 100 կգ)՝ 
 Եվրոպական խաղեր 2019 (մինչև 100 կգ)՝ 
 Եվրոպայի առաջնություն 2020 (մինչև 100 կգ)՝ 
 Եվրոպայի առաջնություն 2021 (+ 100 կգ/թիմ)՝ 
 Գրան պրի «Եկատերինբուրգի Մեծ սաղավարտ» 2019 (մինչև 100 կգ)՝ 
 Գրան պրի «Աբու Դաբիի Մեծ սաղավարտ» 2021 (մինչև 100 կգ)՝ 
 Գրան պրի «Փարիզի Մեծ սաղավարտ» 2021 (մինչև 100 կգ)՝ 
 Եվրոպայի գավաթ 2018 (Պոդչետրտեկ, 100 կգ)՝ 
 Եվրոպայի գավաթ 2018 (Օրենբուրգ, 100 կգ)՝

Ծանոթագրություններ

Արտաքին հղումներ 
 Վլադիմիր Պուտինը շնորհավորել է ձյուդոիստ Արման Ադամյանին՝ աշխարհի չեմպիոն դառնալու կապակցությամբ
 Արման Ադամյանի․ էջը judoinside.com կայքում
 Ֆեյսբուք
 Ինստագրամ

Հայ ձյուդոիստներ
Ձյուդոյի աշխարհի չեմպիոններ
Ձյուդոյի Եվրոպայի չեմպիոններ